Mardasavas (Merkinė)
Mardasavas – kaimas Varėnos rajono savivaldybės vakaruose, 9 km į rytus nuo Merkinės, Merkio dešiniajame krante, priešais didesnę kaimo dalį Marcinkonių seniūnijoje. Seniūnaitijos centras. Kaimą supa Dainavos giria, netoliese telkšo ežeras Glynas. Miškų keliukai jungia su Merkine, Puvočiais, Burokaraistėle. Į kitą Merkio krantą nutiestas pėsčiųjų tiltas. Išlikusi Mardasavo dvarvietė, prie Glyno aptiktos akmens amžiaus stovyklavietės. Merkio pakrantėje yra Mardasavo skardis (gamtos paminklas). Yra kapinės.